बैंकों के अच्छे तिमाही परिणामों की उम्मीद में आज बैंकिंग शेयर में लिवाली से सेंसेक्स 26.10 अंक चढ़कर 27,261.76 अंक पर मजबूत खुला और आरंभिक कारोबार में ही 27,422.67 अंक के दिवस के उच्चतम स्तर पर पहुँच गया। लेकिन, रिलायंस इंडस्ट्रीज में लगातार दूसरे दिन बिकवाली जारी रहने और इंफोसिस तथा एनटीपीसी जैसे बड़ी कंपनियों पर दबाव रहने से वह उस स्तर पर टिक नहीं सका। दोपहर बाद कुछ समय के लिए बाजार लाल निशान में भी गया। लेकिन उतार-चढ़ाव से होता हुआ 27,217.65 अंक के दिवस के निचले स्तर को छूने के बाद अंत में गत दिनस की तुलना में 0.08 फीसदी यानी 21.98 अंक की बढ़त में 27,257.64 अंक पर बंद हुआ।